Haile Fida
Abarraan Oromiyaa konyaa salaalee Ona
hidhabuu Abootee Ganda Dabalaa
bokkooloo iddoo addaa Qontore jedhamutti
bara 1981 haadha isaa aadde Mitikkee Tolaa Yaadatee fi abbaa isaa obbo Raggaa
Baallamii Gammadaa irraa dhalate. Akkuma ijoollee
baadiyyaa hamma umriinsaa barnootaaf
gahutti hojiilee xixiqqaa maatii gargaaraa
yeroo umriin barnootaaf qaqqabu bara 1988
mana barumsa naannuma sanitti argamu
MB Dabalaa Qontoreetti kutaa 1ffaa seene.
kutaa 1-5 manuma barumsa kanatti
barachuun kutaan itti aanu waan hin
jirreef lafa fageenya sa'aa 1 ol deemsisutti
imaluuf dirqame; mana barumsa
Alamganaa. kutaa 5-8 achumatti hordofuun
ammas sad. 2ffaa Aanaa hidhabuu Abootee
keessa waan hin turreef deemsa sa'aa 3
galaa torbee tokkoo baachuun gara aanaa
Kuyyuutti fuula naannefate. haatahu malee
umrii isaa waliin imalli kun ulfaataa waan
tureef akkasumas manni barumsa sad.
2ffaa Jeneraal Taaddasaa Birruu ni banama
odeeffannoo jedhu miidiyaan waan
dhagaheef kutaa 9 ffaa mana barumsa
Garba Gurraachaatti eegale addaan
muruun bara 1997 MB Jeneraal Taaddasaa Birruutti eegale.
Kutaa 9-10 achumatti xumuruun
Qophaa'inni yericha Aanicha waan hin
turreef MB Fiicheetti kutaa 11-12 baratee
fixuun bara 2001 immoo Yuunivarsiitii
Wallaggaa muummee Civics and ethical
studies qorachuun bara 2003 Digrii
jalqabaan eebbifame.